Χρήστος Κοτζαμπασίδης

Ο Χρήστος Κοτζαμπασίδης είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1954 ως το 1957.

Καριέρα
Ο Κοτζαμπασίδης ξεκίνησε την καριέρα στον Απόλλωνα Σερρών, μία από τις δύο ομάδες που μετέπειτα ενώθηκαν για να δημιουργήσουν τον Πανσερραϊκό. Σε ηλικία 22 ετών, μεταγράφηκε στον Άρη και έδειξε την επιθετική του δεινότητα από την πρώτη του σεζόν με τους "κίτρινους", σκοράροντας οκτώ γκολ σε μόλις έξι παιχνίδια για το πρωτάθλημα Θεσσαλονίκης, ενώ πέτυχε χατ-τρικ στον αγώνα κυπέλλου με τον ΠΟ Ξηροκρήνης.

Το 1955-56, ο Άρης κατετάγη δεύτερος στο τοπικό πρωτάθλημα και κατέκτησε το πρωτάθλημα βορείου ομίλου, παίρνοντας το εισιτήριο για την τελική φάση του πανελλήνιου πρωταθλήματος, όπου κατέλαβε την έκτη θέση.Greece - Final Tables 1906-1959 Ο Κοτζαμπασίδης ήταν ο πρώτος σκόρερ της ομάδας, πετυχαίνοντας δέκα τέρματα, μεταξύ αυτών και το νικητήριο γκολ στον αγώνα με τον ΠΑΟΚ στις 4 Μαρτίου 1956, το οποίο έδωσε το πρωτάθλημα βορείου ομίλου στον Άρη.

Παράλληλα, ήταν διεθνής με την ελληνική εθνική ομάδα ενόπλων, σκοράροντας το τέρμα της Ελλάδας στην εκτός έδρας ήττα με 3-1 από την Αίγυπτο, στις 25 Φεβρουαρίου 1955.World Military Championship

Την επόμενη σεζόν, έχασε λόγω τραυματισμού μεγάλο μέρος της σεζόν, αν και στις 19 Δεκεμβρίου 1956 πέτυχε το γκολ της ισοφάρισης στο 1-1 με τον ΠΑΟΚ, ενώ στις 17 Μαρτίου 1957 πέτυχε και τα δύο τέρματα της ομάδας του στην εντός έδρας ισοπαλία με την Δόξα Δράμας.

Το καλοκαίρι του 1957 επέστρεψε στις Σέρρες Εφημερίδα Μακεδονία, 2/8/1957, σελ 4 και τον Απόλλωνα, όπου έκλεισε την καριέρα του.

Τη σεζόν 1963-64 διετέλεσε προπονητής του Μεγάλου Αλεξάνδρου Ηράκλειας Σερρών, καταλαμβάνοντας την 7η θέση (10 νίκες, 8 ισοπαλίες, 8 ήττες, 42-50 γκολ) στο Γ' όμιλο της Β' Εθνικής.

Στατιστικά με τον Άρη
ΔιοργάνωσηΑγώνεςΓκολ Πρωτάθλημα Θεσσαλονίκης  17  10 Πρωτάθλημα Ελλάδας  28  7 Κύπελλο Ελλάδας  9  5
</div>

Παραπομπές

 Πηγές 
 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Κοτζαμπασίδης Χρήστος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές